2.  ปัจจัยความเสี่ยง

เพื่อรักษาอัตราการเติบโตทางธุรกิจอย่างต่อเนื่อง
จึงมีการกำหนดแผนกลยุทธ์ของแต่ละหน่วยธุรกิจโดยมุ่งเน้นการรักษาความสามารถในเชิงการแข่งขัน
การลงทุนขยายธุรกิจและสร้างมูลค่าเพิ่มให้กับธุรกิจ
ภายใต้การแข่งขันทางธุรกิจที่รุนแรงและความไม่แน่นอนในการฟื้นตัวของเศรษฐกิจโลก
จึงอาจเกิดความเสี่ยง ทำให้บริษัทฯ ไม่สามารถบรรลุเป้าหมายและกลยุทธ์การดำเนินธุรกิจ
ดังนั้นการดำเนินธุรกิจในปี 2553 ของบริษัท มาสเตอร์ แอด จำกัด(มหาชน)
จึงเพิ่มความระมัดระวังในเรื่องของการบริหารความเสี่ยงขององค์กร ในปี 2553 ดังนี้

1.  ความเสี่ยงในด้านการดำเนินธุรกิจ

ภาพรวมใน ปี 2553 ตั้งแต่ต้นปีเกิดเหตุการณ์การชุมนุมทางการเมือง เมื่อเดือนเมษายน
ต่อเนื่องถึงเดือนพฤษภาคม ทำให้นักลงทุนต่างชาติไม่มั่นใจต่อสถานการณ์ทางการเมืองของไทย
และตัดสินใจชะลอการเข้ามาลงทุน ฉุดรายได้จากภาคท่องเที่ยวของ ไทยลดลง
จนกระทั่งเกิดสถานการณ์น้ำท่วมในหลายจังหวัด เมื่อเดือนตุลาคม 2553
นับได้ว่าเป็นอุทกภัยครั้งใหญ่ที่สุดในรอบหลายสิบปีที่เคยเกิดขึ้นกับประเทศไทย
ซึ่งทิ้งความเสียหายต่อชีวิตประชาชนและทรัพย์สิน
ผลกระทบจากความเสียหายที่เกิดขึ้นทำให้รัฐบาลต้องใช้งบประมาณหลักหลายหมื่นล้านบาทเพื่อช่วยเหลือผู้ประสบ
ธนาคารแห่งประเทศไทย (ธปท.)ประมาณการความเสียหายจากอุทกภัยครั้งนี้
จะมีผลฉุดอัตราการขยายตัวทางเศรษฐกิจลดลง 0.2 % หรือประมาณ 20,000 ล้านบาท
โดยประมาณการจีดีพีปีนี้ไว้ที่ 7.3-8%

ในส่วนของบริษัท มาสเตอร์ แอด จำกัด (มหาชน) ยังคงมุ่งเน้นดำเนินธุรกิจที่มีความชัดเจน
ที่สะท้อนถึงการลงทุนที่สร้างโอกาสให้เกิดรายได้ให้กับองค์กรทันที
เพื่อส่งผลถึงอัตราผลตอบแทนสูงสุดให้กับผู้ถือหุ้น
โดยพิจารณาจากเงินลงทุนที่จะต้องลงทุนให้สอดคล้องกับผลตอบแทนที่จะได้รับ จึงเป็นสาเหตุที่ในปี
2553 บริษัท มาสเตอร์ แอด จำกัด(มหาชน) ยังคงชลอการลงทุนในภาวะเศรษฐกิจหดตัวลง
และยังเป็นช่วงเวลาที่บริษัทใช้เวลานี้ในการพัฒนาบุคคลากร เพื่อให้มีความพร้อมในทุก ๆ ด้าน
ของตัวบุคลากรของบริษัทฯ สามารถรองรับสถานะการณ์ได้ทันทีและมีศักยภาพที่สูงขึ้น
จะสังเกตจากรายได้ในปี 2553 สูงขึ้นจากปี 2552
ในขณะที่ภาวะเศรษฐกิจและการเมืองยังไม่มีความชัดเจน มาสเตอร์ แอด
เองได้ปรับกลยุทธ์การบริหารจัดการทางด้านการขายให้เป็นเชิงรุก มากกว่าเชิงรับ
และนำเครื่องมือทางการตลาดมาใช้มากขึ้น เพื่อให้เกิดการผลักดันการใช้สื่อโฆษณาจากลูกค้า
ในสถานการณ์ที่ไม่ปกติ

2.  ความเสี่ยงในด้านการเงิน

ในปี 2553 เงินบาทแข็งค่าสุดรอบ 13 ปีสถานการณ์เงินบาทแข็งค่า
ซึ่งเป็นผลจากการไหลเข้าของเงินทุนต่างประเทศ มีผลทั้งทางบวกและทางลบ เห็นจากต้นปี 2553
เงินบาทอยู่ที่ระดับประมาณ 33.1บาทต่อดอลลาร์สหรัฐ เคลื่อนไหวแข็งค่าสุดเกือบทะลุระดับ 29
บาทต่อดอลลาร์สหรัฐ หรือแข็งค่าขึ้นเป็นตัวเลข 2 หลัก
ในส่วนของความเสี่ยงทางด้านการเงินของบริษัทในปีที่ผ่านมา
บริษัทมีแผนการลงทุนซึ่งส่วนใหญ่เป็นการลงทุนภายในประเทศ ซึ่งผลกระทบทางด้านการเงิน
ที่จะพบคงหนี้ไม่พ้นเรื่องอัตราดอกเบี้ยเงินกู้
แต่เนื่องจากภาวะเศรษฐกิจและการเมืองที่ยังมีความไม่แน่นอน ทำให้การลงทุนต้องมีการชะลอตัว
ประกอบกับในส่วนของบริษัทเองมีเงินสดในมือเป็นจำนวนมาก การลงทุนขนาดเล็ก
จึงใช้เงินทุนของบริษัทที่มีอยู่ ดังนั้นความเสี่ยงในเรื่องของอัตราดอกเบี้ย
จึงไม่ส่งผลกระทบในส่วนทางด้านการเงินของบริษัท

ความเสี่ยงทางด้านอัตราแลกเปลี่ยน ในปีที่ผ่านมาบริษัท ได้เข้าซื้อหุ้นบริษัท มาสเตอร์ แอนด์ มอร์
จำกัด ซึ่งเป็นบริษัทย่อย จากผู้ถือหุ้นเดิม คือบริษัท เคลียร์ แชนแนล แปซิฟิค พีทีอี ลิมิเต็ด
ทั้งจำนวน โดยชำระเป็น เงินสกุลเงินดอลล่าร์สหรัฐ เกิดผลกระทบในด้านบวกสำหรับบริษัท
เนื่องจากอัตราค่าเงินบาท แข็งค่า ทำให้บริษัทสามารถประหยัดการจ่ายเงินน้อยลง

ความเสี่ยงด้านสภาพคล่องที่อาจเกิดจากความเป็นไปได้ที่ลูกค้าอาจจะไม่สามารถจ่ายชำระหนี้ให้แก่บริษัทได้ภายในกำหนด
เวลาโดยปกติของการค้า เพื่อจัดการความเสี่ยงนี้
บริษัทได้ประเมินความสามารถทางการเงินของลูกค้าเป็นระยะๆ

3.  ความเสี่ยงในด้านข้อกฎหมายควบคุมป้ายโฆษณา

ในปี 2553 บริษัทฯ ยังคงรักษานโยบายการก่อสร้างป้ายโฆษณาที่ได้รับอนุญาตถูกต้องก่อนเท่านั้น
และมีคณะทำงานติดตามการปรับปรุงข้อกฏหมายอย่างต่อเนื่อง
เพื่อมิให้การเปลี่ยนแปลงข้อกำหนดกฎหมายต่าง ๆ ที่จะมีขึ้นในอนาคต
มีผลกระทบต่อการดำเนินงานของบริษัท และในทุกปี บริษัทฯ
ยังคงให้บริษัทตรวจสอบโครงสร้างอาคารและป้ายโฆษณาที่ขึ้นทะเบียนกับกรมโยธาธิการและผังเมือง
ดำเนินการตรวจสอบและรับรองป้ายโฆษณาทุกป้ายของบริษัท
รวมถึงการประสานงานกับสมาคมป้ายโฆษณา เพื่อรับรองความมั่นคงแข็งแรงโครงสร้างป้ายทุกป้าย
โดยสังเกตจากโลโก้ “Safety 10”